cyanic-selkie/wikianc huggingface dataset:
இரையக உண்குழலியப் பின்னோட்ட நோய்
அறுவைச்சிகிச்சை
பரவலான முறை, நிசெனின் மேல் இரையகமடிப்பறுவைச் சிகிச்சை முறையாகும். மேல் இரையகத்தின் பகுதிகள் உணவுக்குழாயின் கீழ் இறுக்கிப் பகுதியின் மேலே மடிக்கப்பட்டுத் தைக்கப்படுகின்றது, இதன் மூலம் கீழ் உணவுக்குழாய் இறுக்கமடைந்து உணவு மற்றும் அமிலம் மேல் நோக்கித் தள்ளப்படுவதைத் தடுக்கின்றது. இம்முறை பெரும்பாலும் உதரநோக்கு அறுவைச்சிகிச்சை மூலம் மேற்கொள்ளப்படுகின்றது.
நோய்த் தடுப்பு
இந்நோய் வாழும் முறை மூலம் எளிதில் தடுக்கப்படக்கூடியது. மேலே, சிகிச்சையில் அறிவுறுத்தப்பட்ட வாழ்க்கை முறைகள் தடுப்பு முறைக்கும் பொருந்தக்கூடியது.
நோயின் தீவிளைவு
சிகிச்சை வழங்கப்படாத இரையக உண்குழலியப் பின்னோட்ட நோய் தீய விளைவை உண்டாக்கும்; வேறு நோய்களையும் உடலுக்கு ஒவ்வாத சந்தர்ப்பங்களையும் உண்டாக்கும். இந்நோயால் ஏற்படக்கூடிய விளைவுகள்:
சிகிச்சைக்கும் வாழ்க்கை முறை மாற்றத்துக்கும் இந்நோய் கட்டுப்படாவிடின் உடனடியாக மருத்துவரை அணுகல் அத்தியாவசியமானது. பின்வரும் சந்தர்ப்பங்கள் ஏற்படினும் மருத்துவ ஆலோசனை தேவை.
மேற்கோள்கள்
பகுப்பு:சமிபாட்டுத் தொகுதி நோய்கள்
விளாதிமிர் ஆர்னோல்டு
விளாடிமர் இகோரெவிசு ஆர்னோல்ட் (Vladimir Igorevich Arnold 12 ஜூன் 1937 – 3 ஜூன் 2010 ) உருசிய கணிதவியலாளராவர். மாசுகோ மாநில பல்கலைக்கழக மாணவராக இருந்த போதே கணித கோட்பாடுகளை நிறுவிக் காட்டினார். படிப்பை முடித்துக் கொண்டபின் பேராசிரியராகப் பணியில் சேர்ந்தார். இவர் நகைச்சுவையாகப் பேசுவதிலும் வல்லவர். இவர் இறந்த பொழுது உருசிய அதிபர் கூறியது : ஆர்னோல்டு இறந்தது ஒரு துக்க செய்தியாகும். இவரால் கணிதத் துறை முன்னேறியுள்ளது. நமது நாட்டிற்கே பெருமை சேர்த்த இவரை, இவரது சாதனையை அறிந்த ஒவ்வொருவர் நினைவிலும் வாழ்ந்து கொண்டே இருப்பார். இவர் பல விருதுகளால் கவுரவிக்கப்பட்டுள்ளார்.1982ஆம் ஆண்டு இவருக்கு உலூயிசு நைரன்பர்கு என்பவருடன் சேர்த்து இவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக கிராஃபோர்டு பரிசு வழங்கப்பட்டது. 1981 இல் இவர் பெயர் புதிதாகக் கண்டுபிடிக்கப்பட்ட சிறுகோளுக்கு (10031 Vladarnolda) இடப்பட்டுள்ளது.
மேற்கோள்கள்
பகுப்பு:கணிதவியலாளர்கள் பகுப்பு:1937 பிறப்புகள் பகுப்பு:2010 இறப்புகள் பகுப்பு:லெனின் பரிசு பெற்றவர்கள்
காஞ்சிபுரம் காடுகாளியம்மன் கோயில்
காஞ்சிபுரம் காடுகாளியம்மன் கோயில் தமிழ்நாட்டில் காஞ்சிபுரம் மாவட்டம், காஞ்சிபுரம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உத்தமபாளையம் காளத்திநாதர் கோயில்
உத்தமபாளையம் காளத்திநாதர் கோயில் என்பது தேனி மாவட்டத்தில் உத்தமபாளையம் எனும் ஊரில் உள்ள சிவாலயமாகும். இச்சிவாலயத்தின் மூலவர் காளத்திநாதர் எனவும், அம்பிகை ஞானாம்பிகை என்றும் அழைக்கப்படுகிறார்.
தல வரலாறு
இராணி மங்கம்மாளின் அரசவைக் கவிஞரான பிச்சை என்பவர் ஆந்திராவில் உள்ள காளத்திநாதர் கோயிலுக்குச் சென்று வழிபடும் வழக்கமுடையவர். இவர் வயது முதிர்வின் காரணமாக கோயிலுக்குச் செல்ல முடியாமல் இருந்தார். அதனால் சிவபெருமானிடம் தன்நிலை குறித்து வேண்டிக்கொண்டார். அவரின் கனவில் தோன்றிய சிவபெருமான் காளத்திநாதராக காட்டூரில் இருப்பதைத் தெரிவித்தார். அங்கு சென்ற பிச்சை அங்கிருந்த சிவலிங்கத்தினை எடுத்துவரும் வழியில் மாட்டுவண்டியின் அச்சு முறிய அவ்விடத்திலேயே காளத்திநாதர் ஆலயம் அமைந்தது. அந்த ஊர் உத்தமபாளையமாகும்.
வெளி இணைப்புகள்
பகுப்பு:தேனி மாவட்டத்திலுள்ள சிவன் கோயில்கள்
கானோ ஜிகாரோ
கானோ ஜிகோரோ (Kanō Jigorō) (10 திசம்பர் 1860 – 4 மே 1938) ஓர் ஜப்பானியக் கல்வியாளரும், விளையாட்டு வீரரும், யுடோவின் நிறுவனரும் ஆவார். யுடோ விளையாட்டு பரந்த சர்வதேச அங்கீகாரத்தைப் பெற்ற முதல் சப்பானிய தற்காப்புக் கலையாகும். மேலும் அதிகாரப்பூர்வ ஒலிம்பிக் விளையாட்டாக மாறியது. கனோவின் கற்பித்தல் கண்டுபிடிப்புகளில் கருப்பு மற்றும் வெள்ளை பட்டைகளின் பயன்பாடு அடங்கும். மேலும், தற்காப்புக் கலை பாணி உறுப்பினர்களிடையே ஒப்பீட்டு தரவரிசையைக் காட்ட டான் தரவரிசை அறிமுகம் செய்தார். "குறைந்த முயற்சியுடன் கூடிய அதிகபட்ச செயல்திறன்", "பரஸ்பர நலன் மற்றும் நன்மை" ஆகியவை கானோவுக்குக் கூறப்படும் நன்கு அறியப்பட்ட பொன்மொழிகளில் அடங்கும்..
இவரது தொழில் வாழ்க்கையில், கானோ ஒரு கல்வியாளராக இருந்தார். 1898 முதல் 1901 வரை கல்வி அமைச்சகத்தின் தொடக்கக் கல்வி இயக்குனராகவும், 1900 முதல் 1920 வரை தோக்கியோ உயர்நிலைப் பள்ளியின் தலைவராகவும் பணியாற்றினார். 1910களின் ஜப்பானிய பொதுப் பள்ளி திட்டங்களில் யுடோவையும் கெண்டோவையும் ஒரு பகுதியாக மாற்றுவதில் இவர் முக்கிய பங்கு வகித்தார்.
இவரது பல மரியாதைகளையும், கௌரவங்களையும் பெற்றுள்ளார். 14 மே 1999 அன்று சர்வதேச யுடோ கூட்டமைப்பின் முதல் உறுப்பினராக கானே சேர்க்கப்பட்டார்.
வெளி இணைப்புகள்
பகுப்பு:யுடோ பகுப்பு:1938 இறப்புகள் பகுப்பு:1860 பிறப்புகள் பகுப்பு:Webarchive template wayback links
கெல்ம்கோட்சின் கட்டில்லா ஆற்றல்
வெப்பவியக்கவியலில் கெல்ம்கோட்சின் கட்டில்லா ஆற்றல் (Helmholtz free energy) அல்லது ஐயூபிஏசி பரிந்துரைப்பின் படி கெல்ம்கோல்ட்சின் ஆற்றல் (Helmholtz energy) என்பது ஒரு மூடிய ஒருங்கியத்தில் இருந்து மாறா வெப்பநிலையில் (சமவெப்பநிலை) பெறப்படும் பயன்படு ஆற்றல் அல்லது வேலை ஆகும். இது ஒரு வெப்பவியக்கவியல் நிலையாற்றல் ஆகும்.
கிப்சின் கட்டில்லா ஆற்றலை (கிப்சின் ஆற்றல்) அழுத்த மாற்றம் ஏற்படும் நிகழ்வுகளில் பயன்படுத்த இயலாது. எனவே அனைத்துப் பயன்பாடுகளிலும் கிப்சின் ஆற்றலைப் பயன்படுத்துவது சிரமம், அச்சமயங்களில் கெல்ம்கோட்சின் ஆற்றல் பயன்படுத்தப்படுகிறது. எடுத்துக்காட்டாக, வெடிமருந்துகள் ஆராய்ச்சியில், அழுத்தம் மாற்றங்கள் எற்படும் என்பதால் பயன்படு ஆற்றலை அளவிட கெல்ம்கோட்சின் ஆற்றல் பயன்படுத்தப்படுகிறது.
கெல்ம்கோல்ட்சின் கட்டில்லா ஆற்றல் எர்மான் வொன் கெல்ம்கோட்சு எனும் செருமானிய இயற்பியலாளரால் முதன் முதலில் தரப்பட்டது. இது பொதுவாக A அல்லது F  ஆகிய எழுத்துக்களால் கொடுக்கப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் A எழுத்தையே பரிந்துரைத்துள்ளது.
வரைவிலக்கணங்கள்
கெல்ம்கோட்சின் ஆற்றல் A பின்வருமாறு வரையறுக்கப்படுகிறது:
இங்கு:
மேற்கோள்கள்
பகுப்பு:வெப்பவியல் பகுப்பு:வெப்ப இயக்கவியல் பகுப்பு:இயற்பியல் கோட்பாடுகள்
ஆயங்குடி
ஆயங்குடி (Ayangudi), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம் காட்டுமன்னார்கோயில் வட்டத்தில் இருக்கும் ஓர் ஊராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,817 மக்கள் இங்கு வசிக்கின்றார்கள் இவர்களில் 898 ஆண்கள், 929 பெண்கள் ஆவார்கள். ஆயங்குடி மக்களின் சராசரி கல்வியறிவு 79.47% ஆகும், இதில் ஆண்களின் கல்வியறிவு 91%,  பெண்களின் கல்வியறிவு 60% ஆகும். காட்டுமன்னார்கோயில் மக்கள் தொகையில் 14.69% ஆறு வயதுக்குட்பட்டோர் ஆவார்கள்.
பொது
ஆயங்குடி எங்கு பார்த்தாலும் பசுமை சூழ்ந்த முற்றிலும் நெல் விவசாயத்தை முதன்மைத் தொழிலாகக் கொண்டது. மேற்கு புறத்திலிருந்து வடக்கு புறம் ஓடுகின்ற வடவாறும் தெற்கே ஓடுகின்ற கொள்ளிடமும் முக்கிய நீர் ஆதாரங்கள் ஆகும. இந்த ஊரின் அருகில் உள்ள்து மேலக்க்டம்பூர்(2கி.மி) அழ்கிய ஊர்,இங்கே ஒரு அழ்கிய சிவன் கோயில் உள்ள்து
சுமார் இரண்டாயிரம் பேர்கள் வசிக்கக் கூடிய இவ்வூரில் ஒரு உயர்நிலைப் பள்ளி, அரசு மருத்துவமனை, இந்தியன் வங்கி மற்றும் தபால் அலுவலகம் ஆகிய வசதிகள் உள்ளது.
அருகில் உள்ள சிறுநகரங்கள் காட்டுமன்னார்கோயில் மற்றும் இலால்பேட்டை பேரூராட்சிகள். கும்பகோணம், மயிலாடுதுறை, சிதம்பரம், கடலூர், புதுச்சேரி மற்றும் நெய்வேலி என்பன இவ்வூரைச் சுற்றி உள்ள பெருநகரங்கள் ஆகும். இந்த ஊர்களில் இருந்தும் மற்றும் திருச்சி, சென்னை ஆகிய மாநகரங்களில் இருந்தும் பேருந்து வசதிகள் உள்ளது.
ஒரு நூற்றாண்டுக்கும் மேலாக ஆயங்குடியைச் சார்ந்தவர்கள் சிங்கப்பூர், மலேசியா, வியட்நாம் ஆகிய நாடுகளுக்கு சென்றிருந்தாலும், சமீப காலமாக அதிகமானவர்கள் வளைகுடா நாடுகளில் வேலை செய்து வருகிறார்கள்.
நூற்றுக்கும் அதிகமான பட்டதாரிகளையும், ஐந்து கல்லூரி பேராசிரியர்களையும், இரண்டு மருத்துவர்களையும் கொண்டிருப்பதும், அவர்களின் கூட்டு முயற்சியால் தனியாக ஒரு தொடக்கப்பள்ளி நடத்தப்பட்டு வருவதும் சிறப்பிற்குரிய விதயமாகும்.
மேற்கோள்கள்
http://www.ayangudi.net/ http://www.ayangudi.com/
பகுப்பு:கடலூர் மாவட்டத்திலுள்ள கிராமங்கள்
தேவகோட்டை ரெங்கநாதப்பெருமாள் கோயில்
தேவகோட்டை ரெங்கநாதப்பெருமாள் கோயில் தமிழ்நாட்டில் சிவகங்கை மாவட்டம், தேவகோட்டை என்னும் ஊரில் அமைந்துள்ள பெருமாள் கோயிலாகும்.
பூசைகள்
இக்கோயிலில் மூன்று காலப் பூசைகள் நடக்கின்றன. சித்திரை மாதம் 10 நாள் தேரோட்டம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சிவகங்கை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அலுமினியம் சயனைடு
அலுமினியம் சயனைடு (Aluminium cyanide) Al(CN)3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஓர் உலோக சயனைடாக வகைப்படுத்தப்படும் இது வெண்மை நிறத்தில் திண்மமாகக் காணப்படுகிறது. அலுமினியம் சயனைடு நீராற்பகுப்புக்கு உட்படும்போது அலுமினியம் ஐதராக்சைடையும் ஐதரசன் சயனைடையும் கொடுக்கிறது.
தயாரிப்பு
அலுமினியம் சயனைடு முதன்முதலில் 1924 ஆம் ஆண்டில் அதன் அம்மோனியேட்டாக Al(CN)3·5NH3 தயாரிக்கப்பட்டது. இதற்காக அலுமினியம் உலோகத்துடன் பாதரசம்(II) சயனைடு ஆகியவை வினைபுரியச் செய்யப்பட்டன. நீராற்பகுப்பை தடுப்பதற்காக வினை கலவையுடன் திரவ அம்மோனியாவும் சேர்க்கப்பட்டது. அம்மோனியேட்டு தண்ணீருடன் தொடர்பு கொள்ளும்போது, ​​அலுமினியம் ஐதராக்சைடு, அம்மோனியா மற்றும் அம்மோனியம் சயனைடு ஆகியவற்றை உற்பத்தி செய்கிறது. தூய அலுமினியம் சயனைடு 2001 ஆம் ஆண்டில் இலித்தியம் டெட்ராகுளோரோஅலுமினேட்டுடன் டை எத்தில் ஈதரில் உள்ள மும்மெத்தில்சிலில் சயனைடை சேர்த்து வினைபுரியச் செய்து தயாரிக்கப்பட்டது. இதன் படிகங்கள் எண்முக புருசியன்-நீல-வகை கட்டமைப்பில் உருவாகின்றன.
மேற்கோள்கள்
பகுப்பு:அலுமினியம் சேர்மங்கள் பகுப்பு:சயனைடுகள்
சிபாகிஜாலா மாவட்டம்
சிபாகிஜாலா மாவட்டம், வடகிழக்கு இந்திய மாநிலமான திரிபுராவின் 8 மாவட்டங்களில் ஒன்று. இதன் தலைமையிடம் விசால்கர் நகரம். இது மேற்கு திரிப்புரா மாவட்டத்தில் இருந்து 2012 ஆண்டில் புதிதாக உருவாக்கப்பட்டது. இம்மாவட்டத்தின் முக்கிய வேளாண்மை இரப்பர் தோட்டகள் ஆகும். இம்மாவட்டத்தில் சிபாகிஜாலா காட்டுயிர் சரணாலயம் உள்ளது.
மாவட்ட நிர்வாகம்
1043.04 சதுர கிலோ மீட்டர் பரப்பளவு கொண்ட இந்த மாவட்டம் சோனாமுரா, பிஷால்கர், ஜம்புய்ஜாலா என 3 வருவாய் வட்டங்களும், 7 ஊராடசி ஒன்றியங்களும், 169 கிராம ஊராட்சிகளும், 2 நகராட்சிகளும், 1 பேரூராட்சியும் கொண்டுள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 5,42,731 ஆகும். சராசரி எழுத்தறிவு 98% ஆகும்.
அரசியல்
இந்த மாவட்டம் மேற்கு திரிபுரா மக்களவைத் தொகுதிக்கு உட்பட்டது. .
சான்றுகள்
பகுப்பு:சிபாகிஜாலா மாவட்டம் பகுப்பு:திரிபுரா மாநிலத்திலுள்ள மாவட்டங்கள்
அசர்பைஜானிய மனாட்
மனாட் (அசர்பைஜான் மொழி: manatı; சின்னம்: ; குறியீடு: AZN) அசர்பைஜான் நாட்டின் நாணயம். மனாட் என்ற சொல்லுக்கு அசேரி மொழியில் ”நாணயம்” என்று பொருள். அசர்பைஜான் நாட்டில் மனாட் என்ற பெயரில் மூன்று நாணய முறைகள் இருந்துள்ளன. முதன் முதலில் 1919ல் மனாட் என்ற பெயருள்ள நாணயமுறை அறிமுகப்படுத்தப்பட்டது. 1923 வரை இது புழக்கத்திலிருந்தது. அதன் பின்னர் அசர்பைஜான் 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே அசர்பைஜானிலும் புழக்கத்திலிருந்தது. 1991ல் சோவியத் யூனியன் சிதறியதும், அசர்பைஜான் சுதந்திர நாடானாலும், 1992 வரை ரஷ்ய ரூபிள் நாணய முறையே அங்கு புழக்கத்திலிருந்தது. 1992ல் மனாட் என்ற புதிய நாணயம் அறிமுகபடுத்தப்பட்டது. பணவீக்கம் அதிமானதால் 2006ல் மனாட் என்ற பெயருடைய இன்னொரு புதிய நாணயமுறை அறிமுகபடுத்தப்பட்டது. இம்மூன்று நாணயங்களும் முதலாம், இரண்டாம், மூன்றாம் மனாட் என்றழைக்கப்படுகின்றன. ஒரு மனாட்டில் 100 கேப்பிக்குகள் உள்ளன. மனாட்டைக் குறிக்க என்ற சின்னம் பயன்படுத்தபடுகிறது.
சொற்பிறப்பு
ரோமானிய புராணங்களில் "மோனெட்டா" (லத்தீன் மொனாட்டா) என்ற வார்த்தையிலிருந்து பெறப்பட்ட மனாட் என்ற சொல், இரண்டு தனித்தனி தெய்வங்களுக்கு வழங்கப்பட்ட தலைப்பு: நினைவக தெய்வம். பிந்தையவரின் பெயர் ஆங்கிலம் மற்றும் ரோமானிய மொழிகளில் "பணம்" மற்றும் "புதினா" உள்ளிட்ட பல சொற்களின் மூலமாகும். அஜர்பைஜான் மற்றும் துர்க்மென் மொழிகளில் சோவியத் ரூபிளின் பெயராகவும் மனாட் இருந்தார்.
முதல் மனாட், 1919-1923
அஜர்பைஜான் ஜனநாயக குடியரசும் அதன் வாரிசான அஜர்பைஜான் சோவியத் சோசலிச குடியரசும் 1919 மற்றும் 1923 க்கு இடையில் தங்கள் சொந்த நாணயத்தை வெளியிட்டன. நாணயத்தை அஜர்பைஜானியில் மானட் (منات) என்றும் ரஷ்ய மொழியில் ரூபிள் (рубль) என்றும் அழைக்கப்பட்டது, இரு மொழிகளிலும் (மற்றும் சில நேரங்களில் பிரெஞ்சு மொழியிலும்) ரூபாய் நோட்டுகளில். மனாட் முதல் டிரான்ஸ்காகேசியன் ரூபிளை சமமாக மாற்றியது மற்றும் அஜர்பைஜான் டிரான்ஸ்காகேசிய சோவியத் ஃபெடரல் சோசலிச குடியரசின் ஒரு பகுதியாக மாறிய பின்னர் இரண்டாவது டிரான்ஸ்காகேசிய ரூபிள் மாற்றப்பட்டது. எந்த உட்பிரிவுகளும் வழங்கப்படவில்லை, மேலும் நாணயம் ரூபாய் நோட்டுகளாக மட்டுமே இருந்தது.
பணத்தாள்கள்
ஜனநாயகக் குடியரசு 25, 50, 100, 250 மற்றும் 500 மானட் ஆகிய பிரிவுகளில் குறிப்புகளை வெளியிட்டது, அதே நேரத்தில் சோவியத் சோசலிச குடியரசு 5 பிரிவுகளில் குறிப்புகளை வெளியிட்டது; 100; 1,000; 5,000; 10,000; 25,000; 50,000; 100,000; 250,000; 1 மில்லியன் மற்றும் 5 மில்லியன் மனாட்.
இரண்டாவது மனாட், 1992-2006
இரண்டாவது மனாட் 1992 ஆகஸ்ட் 15 இல் அறிமுகப்படுத்தப்பட்டது. [1] இது ஐஎஸ்ஓ 4217 குறியீடு AZM ஐக் கொண்டிருந்தது மற்றும் சோவியத் ரூபிளை 10 ரூபிள் என்ற விகிதத்தில் 1 மனாட்டிற்கு மாற்றியது.
2002 ஆம் ஆண்டின் முற்பகுதியிலிருந்து 2005 ஆம் ஆண்டின் முற்பகுதி வரை, பரிமாற்ற வீதம் மிகவும் நிலையானது (ஒரு அமெரிக்க டாலருக்கு 4770–4990 மனாட் என்ற குழுவிற்குள் வேறுபடுகிறது). 2005 வசந்த காலத்தில் தொடங்கி அமெரிக்க டாலருக்கு எதிரான மானட்டின் மதிப்பில் சிறிதளவு ஆனால் நிலையான அதிகரிப்பு இருந்தது; உலக சந்தையில் பொதுவாக அதிக விலைக்கு எண்ணெய் விலையுடன், நாட்டிற்கு பெட்ரோடோலர்களின் அதிகரித்த ஓட்டம் தான் காரணம். 2005 ஆம் ஆண்டின் இறுதியில், ஒரு டாலர் மதிப்பு 4591 மனாட். கபிக் நாணயங்களைப் போலவே, 100 மனாட்டிற்குக் கீழே உள்ள பணத்தாள்கள் 2005 ஆம் ஆண்டளவில் திறம்பட மறைந்துவிட்டன.
இரண்டாவது மனாட்டின் கபிக் நாணயங்கள்
1992 மற்றும் 1993 தேதியிட்ட 5, 10, 20 மற்றும் 50 க்யூபிக் பிரிவுகளில் நாணயங்கள் வழங்கப்பட்டன. 1992 சிக்கல்களில் சிலவற்றிற்கு பித்தளை மற்றும் குப்ரோ-நிக்கல் பயன்படுத்தப்பட்டாலும், பின்னர் பிரச்சினைகள் அனைத்தும் அலுமினியத்தில் இருந்தன. இந்த நாணயங்கள் புழக்கத்தில் அரிதாகவே பயன்படுத்தப்பட்டன.
பணத்தாள்கள்
இந்த நாணயத்திற்கு பின்வரும் ரூபாய் நோட்டுகள் வழங்கப்பட்டன
1, 5, 10, 250 மனாட் (அனைத்தும் முதலில் 15 ஆகஸ்ட் 1992 இல் வெளியிடப்பட்டது)
50, 100, 500, 1000 மனாட் (அனைத்தும் முதலில் 1993 இன் தொடக்கத்தில் வெளியிடப்பட்டது)
10,000 மனாட் (முதலில் ஆகஸ்ட் 1994 இல் வெளியிடப்பட்டது)
50,000 மனாட் (முதன்முதலில் மே 1996 இல் வெளியிடப்பட்டது)
1 முதல் 250 மானட் வரையிலான ரூபாய் நோட்டுகளில் பாகுவின் மெய்டன் டவர் இடம்பெற்றது.
மூன்றாவது மனாட், 2006
1 ஜனவரி 2006 அன்று, ஒரு புதிய மனாட் (ஐஎஸ்ஓ 4217 குறியீடு AZN, "மனாட் (தேசிய நாணயம்)" என்றும் அழைக்கப்படுகிறது) 1 புதிய மனாட் என்ற விகிதத்தில் 5,000 பழைய மனாட்டுக்கு அறிமுகப்படுத்தப்பட்டது. அக்டோபர் 1, 2005 முதல், மாற்றத்தை எளிதாக்க புதிய மனாட்டிலும் பழைய மனாட்டிலும் விலைகள் குறிக்கப்பட்டன. பணவீக்கம் காரணமாக 1993 முதல் பயன்படுத்தப்படாத qəpik இல் குறிப்பிடப்பட்ட நாணயங்கள் மறு மதிப்புடன் மீண்டும் அறிமுகப்படுத்தப்பட்டன. முன்னாள் மனாட் (ISO குறியீடு 4217 AZM) 31 டிசம்பர் 2006 வரை செல்லுபடியாகும். [2]
சின்னமாக
புதிய ரூபாய் நோட்டுகள் மற்றும் அஜர்பைஜானி மனாட் சின்னம், ₼, 2006 இல் ராபர்ட் கலினாவால் வடிவமைக்கப்பட்டது, மேலும் 2008 மற்றும் 2011 க்கு இடையில் கூடுதலான முன்மொழிவுகள் தோல்வியடைந்த பின்னர், 2013 ஆம் ஆண்டில் இந்த குறியீடு யூனிகோட் (யு + 20 பிசி) இல் சேர்க்கப்பட்டது. [3] இறுதி அஜர்பைஜானி மனாட் சின்னம் வடிவமைப்பு யூரோ அடையாளம் (€) வடிவமைப்பால் ஈர்க்கப்பட்டது, இது மைக்கிட்டா யெவ்ஸ்டிஃபியேவின் ஆரம்ப திட்டத்தின் அடிப்படையில், [4] மற்றும் 90 ° கடிகார திசையில் சுழன்ற ஒற்றை-பட்டி யூரோ அடையாளத்தை ஒத்திருக்கிறது. மனாட் சின்னம் தொகையின் வலதுபுறத்தில் காட்டப்படும்.
நாணயங்கள்
புழக்கத்தில் உள்ள நாணயங்கள் 1, 3, 5, 10, 20 மற்றும் 50 qəpik. பெரும்பாலான நாணயங்கள் பல்வேறு யூரோ நாணயங்களின் அளவு மற்றும் வடிவத்தை நெருக்கமாக ஒத்திருக்கின்றன. மிக முக்கியமாக பைமெட்டாலிக் 50 qəpik (€ 2 நாணயத்தைப் போன்றது) மற்றும் 10 qəpik (ஸ்பானிஷ் மலர், 20 யூரோ சென்ட் நாணயம் போன்றது). ஜனவரி 2006 இல் நாணயங்கள் முதன்முதலில் புழக்கத்தில் விடப்பட்டன, அவை புதினா ஆண்டைக் கொண்டிருக்கவில்லை.
பணத்தாள்கள்
புழக்கத்தில் உள்ள ரூபாய் நோட்டுகள் 1, 5, 10, 20, 50, 100 மற்றும் 200 மனாட் ஆகும். அவை வடிவமைக்கப்பட்டவை ஆஸ்திரிய பணத்தாள் வடிவமைப்பாளர் ராபர்ட் கலினா, அவர் யூரோ மற்றும் சிரிய பவுண்டின் தற்போதைய ரூபாய் நோட்டுகளையும் வடிவமைத்தார். குறிப்புகள் யூரோவின் குறிப்புகளுடன் மிகவும் ஒத்ததாக இருக்கின்றன, மேலும் கருவிகளின் தேர்வு யூரோ ரூபாய் நோட்டுகளால் ஈர்க்கப்பட்டது. [மேற்கோள் தேவை]
2011 ஆம் ஆண்டில் அஜர்பைஜானின் நிதி அமைச்சகம் 2 மற்றும் 3 மானட் குறிப்புகள் மற்றும் 100 மனாட்டை விட பெரிய மதிப்புகளைக் கொண்ட குறிப்புகளை வெளியிடுவது குறித்து பரிசீலிப்பதாக அறிவித்தது. [5] பிப்ரவரி 2013 இல், அஜர்பைஜான் மத்திய வங்கி குறைந்தது 2014 வரை பெரிய மதிப்புக் குறிப்புகளை அறிமுகப்படுத்தப் போவதில்லை என்று அறிவித்தது. [6]
2018 ஆம் ஆண்டில், ஹெய்தார் அலியேவின் 95 வது பிறந்தநாளை நினைவுகூரும் வகையில் 200 மனாட் பணத்தாள் வெளியிடப்பட்டது. [7]
மேற்கோள்கள்
பகுப்பு:அசர்பைஜான் பகுப்பு:நாணயங்கள்
அரசு கலைக் கல்லூரி, தருமபுரி
அரசு கலைக் கல்லூரி- தருமபுரி 1965 ஆம் ஆண்டு தருமபுரியில் தொடங்கப்பட்டுள்ள அரசு கலைக் கல்லூரி. . இக்கல்லூரி பெரியார் பல்கலைக்கழகத்தின் இணைவு பெற்றக்கல்லூரிகளுள் ஒன்றாகும்.
குறிக்கோள்
கிராமப்புற மாணவர்களுக்கும் பின்தங்கியவர்களுக்கும் கல்வி அளிப்பது.
உள்ளமைப்பு
நவீன வசதி கொண்ட ஆய்வுக்கூடம் உள்ளது.
துறைகள்
இக்கல்லூரியில் 16 துறைகளின் கீழ் 9 இ்ளக்கலை பட்டபடிப்புளும், 14 முதுநிலை பட்டப்படிப்புகளும் வழங்கப்படுகின்றன.
தொடர்புக்கு
அரசு கலைக்கல்லூரி தருமபுரி தருமபுரி தமிழ்நாடு 636705 தொலைபேசி 04342230008
சான்றுகள்
பகுப்பு:தருமபுரி மாவட்டத்திலுள்ள அரசினர் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
பழந்தின்னிப்பட்டி ஊராட்சி
பழந்தின்னிப்பட்டி ஊராட்சி (Palanthinnipatti Gram Panchayat), தமிழ்நாட்டின் நாமக்கல் மாவட்டத்தில் உள்ள வெண்ணந்தூர் வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1019 ஆகும். இவர்களில் பெண்கள் 497 பேரும் ஆண்கள் 522 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பலராம தாசன்
சொந்த வாழ்க்கை
இவரது ஆரம்பகால வாழ்க்கையைப் பற்றி அதிகம் அறியப்படவில்லை. இவரது தந்தை சோமநாத் மொகாபத்ரா, ஒடிசாவின் மூன்றாவது கஜபதி பேரரசர் பிரதாபருத்ர தேவனின் அரசவையில் பணிபுரிந்தார். ஓர் கல்வியாளரான இவர் சமசுகிருதத்தை நன்கு அறிந்திருந்தார். இவர் ஜெகன்நாதரின் பக்தரானார். இவரது நடுத்தர வயதில் சைதன்யருடன் தொடர்பிலிருந்தார். மேலும் அவரால் வைணவ சமயத்தில் சேர்ந்தார் என்று கூறப்படுகிறது. புரிக்கு யாத்திரை சென்றபோது கோனார்க் அருகே உள்ள அமிண்டியா கிராமத்தில் இவர் இறந்திருக்கலாம் என்று கருதப்படுகிறது. இந்த கிராமத்திற்கு அருகில் இவருக்கு ஒரு நினைவுச்சின்னம் உள்ளது.
இலக்கியப் படைப்புகள்
தாச ராமாயணத்தை ஒடியாவுக்கு மொழிபெயர்த்தார். இது ஜகமோகன ராமாயணம் அல்லது தண்டி ராமாயணம் என்றும் அழைக்கப்படுகிறது. இது ஒரு மொழிபெயர்ப்பாக இருந்தாலும், பலவற்றில் அசலிலிருந்து மாறுபடுகிறது. சில பகுதிகளில் இவர் அசல் உரைக்கு எதிராக செல்கிறார். மேலும் சில பகுதிகளில் அசல் உரையை நெருக்கமாக பின்பற்றுகிறார். இன்னும் சில பகுதிகளில் இவர் முற்றிலும் புதிய கதைகளை உருவாக்குகிறார்.
மேற்கோள்கள்
பகுப்பு:1556 இறப்புகள் பகுப்பு:1472 பிறப்புகள் பகுப்பு:ஒடிசா நபர்கள்
ஜம்பை ஊராட்சி
ஜம்பை ஊராட்சி (Jambai Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3908 ஆகும். இவர்களில் பெண்கள் 1929 பேரும் ஆண்கள் 1979 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நசிரின் ஜஹான்
நசிரின் ஜஹான் ( Nasreen Jahan ) (பிறப்பு 1966) வங்காளதேச எழுத்தாளரும் இலக்கிய ஆசிரியரும் ஆவார். 1993 இல் தி வுமன் ஹூ ஃப்ளீ: உருக்கு என்ற புதினம் வெளியானதன் மூலம் இவர் கவனத்திற்கு வந்தார்.
நசிரின் மைமன்சிங்கில் பிறந்து வளர்ந்தவர். 1974 இல் தேசிய குழந்தைகள் மற்றும் சிறார் அமைப்பான சந்தர் ஹாட்டில் சேர்ந்தார். தினசரி செய்தித்தாளான டோனிக் பங்களாவின் குழந்தைகள் பக்கத்தில் சிறுவர் பாடல்கள் மற்றும் சிறுகதைகளை எழுதத் தொடங்கினார். வங்காளதேசத்தின் உயர்மட்ட கவிஞராக இருந்த இலக்கிய ஆசிரியர் மறைந்த அஹ்சன் ஹபீப் அவர்களால் பெரிதும் ஊக்குவிக்கப்பட்டார். பின்னர் இவர் சிறுகதைகளில் கவனம் செலுத்தினார். கிஷோர் பங்களா உட்பட நாட்டின் அனைத்து முன்னணி இலக்கிய பத்திரிகைகளிலும் பத்திரிகைகளிலும் தனது படைப்புகளை வெளியிட்டார். இவர் கவிஞர் அஷ்ரப் அகமதுவை மணந்தார். இவர்களுக்கு ஓர்ச்சி ஓட்டோண்டிலா என்று ஒரு மகள் உள்ளார்.
1993 இல் வெளியிடப்பட்ட இவரது 'உருக்கு' நாவல் 1994 இல் பிலிப்ஸ் இலக்கிய விருதைப் பெற்ற பிறகு வெற்றி பெற்றது. 1993-94 இல் சிறிது காலம், பங்களாபஜார் பத்திரிகையில் வாராந்திர இலக்கிய இணைப்பிற்காகப் பணியாற்றினார். 1990 களின் பிற்பகுதியிலிருந்து, வாராந்திர அன்யாடின் இலக்கியப் பிரிவின் ஆசிரியராகப் பணியாற்றி வருகிறார். இவர் ஒரு பெண்ணியவாதி, பாரம்பரியம் மற்றும் சமூக விதிமுறைகளை அவமதிக்காமல் பெண்களின் சுதந்திரத்தில் நம்பிக்கை கொண்டவர்.
இலக்கிய நடை
ஜஹான் தனது கவிதை உரைநடை மற்றும் மனித நடத்தைக்கான உளவியல் அணுகுமுறையால் தன்னை வேறுபடுத்திக் கொண்டார். சிக்கலான மனித மனதை சாமர்த்தியத்துடன் கையாளும் திறன் கொண்டவர். சமூகக் கட்டமைப்பின் பின்னணியில் ஆண்-பெண் உறவில் கவனம் செலுத்துவதோடு, அதன் நுணுக்கங்களை ஆராய்வதற்கும் இவரது படைப்புகளில் வாய்ப்புள்ளது. ஜஹான் நேர்மையாக உடலுறவை ஒரு கருப்பொருளாகக் கருதினார். மேலும், ஓரினச்சேர்க்கையை தனது சிறுகதைகள் மற்றும் நாவல்களில் பிரதிபலிப்பதன் மூலம் காலத்திற்கு முன்பே சென்றார். இவரது எழுத்து தனித்தனியாக யதார்த்தவாதம், சர்ரியலிசம் மற்றும் மேஜிக் ரியலிசம் ஆகியவற்றை வெளிப்படுத்துகிறது. இவரது படைப்புகள் ஒருபோதும் சிற்றின்ப இயல்புடையவை அல்ல.
சான்றுகள்
பகுப்பு:வங்காள எழுத்தாளர்கள் பகுப்பு:வாழும் நபர்கள் பகுப்பு:1966 பிறப்புகள்
சுமன் கோஷ்
பண்டிட் சுமன் கோஷ் (Pandit Suman Ghosh) இவர் ஓர் இந்துஸ்தானிய பாரம்பரிய இசையின் மேவதி கரானாவின் சர்வதேச அளவில் புகழ்பெற்ற இந்துஸ்தானிய பாரம்பரியப் பாடகரும், இந்திய செவ்வியல் இசைப் பாடகர் பண்டிட் ஜஸ்ராஜின் முக்கியச் சீடருமாவார். அமெரிக்காவின் டெக்சாஸ் மாநிலத்தின் மிகப்பெரிய நகரமான, ஹியூஸ்டனில் இந்தியப் பாரம்பரிய இசை மையத்தை நிறுவி அதன் தலைவராக இருக்கிறார்.
ஆரம்ப கால வாழ்க்கை
இவர், 6 சனவரி 1967 அன்று மோனிகா கோஷ் என்பவருக்கும், பிமான் கிருட்டிண கோஷ் என்பவருக்கும் பிறந்தார். இவர், தனது தாயின் வழிகாட்டுதலிலும், தந்தையின் தெளிவான ஆதரவிலும் இசைக் கல்வியைத் தொடங்கினார். உஸ்தாத் அமீர்கானின் சிறந்த சீடரான பண்டிட் சிறீகாந்த் பக்ரேவிடம் தனது முறையான பயிற்சியைத் தொடர்ந்தார். பின்னர், இவரை பத்ம பூசண் பண்டிட் ஞான பிரகாஷ் கோஷ் பல ஆண்டுகளாக வளர்த்தார். இறுதியாக, இவர், மேடையிலும், வெளியேயும் பல ஆண்டுகளாக வாழும் மேதையான பத்மா விபூசண் சங்கீத செவ்வியல் மேதை பண்டிட் ஜஸ்ராஜ்  என்பவருடன் தீவிர பயிற்சி பெற்றார்.
இசையைத் தவிர, கொல்கத்தா பல்கலைக்கழகத்தில் இளங்கலை மற்றும் முதுகலைப் பட்டத்தையும் முடித்தார்
தொழில்
பண்டிட் சுமன் கோஷ், குறிப்பு நிகழ்த்தியவர், இந்துஸ்தானி செம்மொழி இசை மற்றும் அதன் பணக்கார மற்றும் வயதான பாரம்பரியத்தை இந்தியாவில் மட்டுமல்ல, உலகம் முழுவதும் பரப்புவதற்கான காரணத்திலும் உறுதியாக உள்ளார். ஒவ்வொரு நபரும் அவர்களின் உள்ளார்ந்த ஆன்மீகத்தை இசை ரீதியாக விழித்துக்கொள்வதன் மூலம் வளப்படுத்துவதே அவரது பார்வை. அவர் தனது வாழ்க்கையின் கடந்த 30 ஆண்டுகளை தன்னலமற்ற முறையில் உலகளாவிய மனித சமூகத்திற்கு தனது நடிப்புகளின் மூலம் சேவையாற்றுவதற்கும், இந்த பாரம்பரியத்தை தனது போதனைகள் மூலம் பரப்புவதற்கும் அர்ப்பணித்துள்ளார், இதனால் இந்த அழகிய கலையை குறிப்பாக இந்திய கலாச்சாரம் முழுவதுமாக ஊக்குவித்து வளர்த்து வருகிறார்.
இவர், தனது 12 வயதில் தனது முதல் முழு இசை நிகழ்ச்சியை வழங்கினார். இவர் விரைவில் அனைத்திந்திய வானொலியில் மூன்று வெவ்வேறு வகைகளில் நிகழ்த்திய இளைய கலைஞர்களில் ஒருவரானார்.
ஒரு நிறுவப்பட்ட இசைக்கலைஞராக, இவர் அமெரிக்கா, கனடா, ஐரோப்பா மற்றும் இந்தியா முழுவதும் நிகழ்ச்சிகளை நிகழ்த்துகிறார். இந்தியாவில், பண்டிட் மோதிராம் பண்டிட் மணிராம் சங்கீத் சமரோ, சப்தக் வருடாந்திர இசை விழா மற்றும் மல்கார் விழா போன்ற பல மதிப்புமிக்க நிகழ்வுகளில் நிகழ்ச்சிகளை நிகழ்த்தியுள்ளார். முன்னாள் இந்தியக் குடியரசுத் தலைவரான முனைவர் ஆ. ப. ஜெ. அப்துல் கலாம் அவர்கள் முன்னிலையில் பாடும் வாய்ப்பு இவருக்கு வாய்த்தது. குடியரசுத் தலைவர் இல்லத்தில் 2000த்திலும், 2011 ல் கலாமின் அமெரிக்கா வருகையின் போதும் ஆகிய இரண்டு சந்தர்ப்பங்களில் நிகழ்த்தியுள்ளார்.
மேற்கோள்கள்
http://www.indoamerican-news.com/moods-of-%E2%80%9Cashta-prahar%E2%80%9D-musically-unfolded-by-cicmh/
http://www.indoamerican-news.com/on-mission-on-target-india-house-gala-celebrates-a-busy-year/
http://www.indoamerican-news.com/houston-rath-yatra-2015-a-unique-spiritual-experience/
http://www.indoamerican-news.com/indias-flag-flutters-in-morning-breeze-goals-unveiled-in-evening-reception/
http://www.indoamerican-news.com/confluence-by-tsh-leaves-the-audience-spellbound/
http://www.indoamerican-news.com/lord-krishna-janmashtami-at-iskcon-of-houston/
http://www.indoamerican-news.com/sweet-srimad-bhagavatam-showers-drench-listeners-from-houston-and-around-usa/
http://www.indoamerican-news.com/pandit-jasraj-vocal-concert-an-epitome-of-musical-spirituality/
http://www.indoamerican-news.com/consular-reception-for-the-republic-hits-high-notes-for-culture/
http://www.indoamerican-news.com/classical-concert-reaches-spiritual-heights/
http://www.indoamerican-news.com/iaccgh-gala-shows-strides-south-asian-businesses-have-made-during-last-decade/
http://www.indoamerican-news.com/devotees-enthralled-by-houston-area-artists/
வெளி இணைப்புகள்
பகுப்பு:1967 பிறப்புகள் பகுப்பு:வாழும் நபர்கள்
லயல் ஆபூட்
லயல் ஆபூட் (Layal Abboud, ليال عبود, ; பிறப்பு 15 மே 1982) லெபனானியப் பாப் இசைப் பாடகர், நாட்டுப்புற இசையமைப்பாளர், ஒலி-கவிஞர், இசை நடன கலைஞர், மாடல், முஸ்லிம் மனிதாபிமானி மற்றும் தொழிலதிபர் ஆவார்.
கற்பித்தல்
கற்பித்தல் (Teaching) என்பது ஒரு கல்வி நிறுவனத்தின் சூழலில் ஒரு கற்பவர், மாணவர் அல்லது பார்வையாளர்களுக்குத் திறன்களை ( அறிவு மற்றும் தனிப்பட்ட திறன்கள் ) வழங்குவதை நோக்கமாகக் கொண்ட ஓர் ஆசிரியரால் செயல்படுத்தப்படும் நடைமுறையாகும். இது மாணவர்களின் கற்றலுடன் நெருக்கமாகத் தொடர்புடையது. கற்பித்தல் என்பது கல்வியின் பரந்த கருத்தாக்கத்தின் ஒரு பகுதியாகும்.
கற்பித்தல் முறை
ஒரு கற்பித்தல் முறையானது மாணவர்களின் கற்றலை செயல்படுத்துவதற்கு ஆசிரியர்கள் பயன்படுத்தும் கொள்கைகள் மற்றும் வழிமுறைகளை உள்ளடக்கியது. இவை கற்பிக்கப்படவேண்டிய பாடப்பொருள் மற்றும் கற்கும் மாணவர்களின் இயல்பு ஆகியவற்றைப் பொறுத்துத் தீர்மானிக்கப்படும். ஒரு குறிப்பிட்ட கற்பித்தல் முறை பொருத்தமானதாகவும் திறமையாகவும் இருப்பதற்கு, அது கற்பவர், பாடத்தின் தன்மை மற்றும் கற்றல் வகை ஆகியவற்றைக் கணக்கில் எடுத்துக்கொள்ளப்படுகிறது.
பணி
ஒரு ஆசிரியர், பள்ளி ஆசிரியர் அல்லது முறையாகக் கல்வியாளர் என்றும் அழைக்கப்படுபவர், கற்பித்தல் மூலம் மாணவர்களுக்கு அறிவு, திறன் அல்லது நல்லொழுக்கத்தைப் பெற உதவுபவர் ஆவார்.
முறைசாரா முறையில் ஆசிரியரின் பங்கு வேறு சிலராலும் ஏற்கப்படலாம் (எ.கா. ஒரு குறிப்பிட்ட பணியை எப்படிச் செய்வது என்பதை சக ஊழியருக்கு சொல்லிக் கொடுக்கும் போது). சில நாடுகளில், பள்ளி வயது இளைஞர்களுக்குக் கற்பித்தல், பள்ளி அல்லது கல்லூரி போன்ற முறையான அமைப்பில் மட்டும் இல்லாமல் வீட்டுக்கல்வி போன்ற முறைசாரா அமைப்பின் மூலமாகவும் மேற்கொள்ளப்படலாம். வேறு சில தொழில்கள் கணிசமான அளவு கற்பித்தலை உள்ளடக்கியிருக்கலாம் (எ.கா. இளைஞர் பணியாளர், போதகர்).
கடமைகள்
ஒரு ஆசிரியரின் பங்கு கலாச்சாரங்களைப் பொறுத்து வேறுபடலாம்.
கல்வியறிவு மற்றும் எண்ணியல், கைவினைத்திறன் அல்லது தொழிற்பயிற்சி, கலை, மதம், குடிமை, சமூகப் பொறுப்புகள் அல்லது வாழ்க்கைத் திறன்கள் ஆகியவற்றில் ஆசிரியர்கள் வழிமுறைகளை வழங்கலாம்.
முறையான கற்பித்தல் பணிகளில் ஏற்றுக்கொள்ளப்பட்ட பாடத்திட்டங்களின்படி பாடங்களைத் தயாரித்தல், பாடங்களை வழங்குதல் மற்றும் மாணவர் முன்னேற்றத்தை மதிப்பிடுதல் ஆகியவை அடங்கும்.
ஒரு ஆசிரியரின் தொழில்முறை க் கடமைகள் என்பது வகுப்பறைக் கற்பித்தல் என்பதைத் தாண்டியும் இருக்கலாம். வகுப்பறைக்கு வெளியே ஆசிரியர்கள், மாணவர்களுடன் களப்பயணங்களில் செல்லலாம், படிப்புக் கூடங்களைக் கண்காணிக்கலாம், பள்ளிச் செயல்பாடுகளை ஒழுங்கமைப்பதில் உதவலாம் மற்றும் பாடநெறிக்கு அப்பாற்பட்ட நடவடிக்கைகளுக்கு மேற்பார்வையாளர்களாகப் பணியாற்றலாம். கொடுமைப்படுத்துதல், பாலியல் துன்புறுத்தல், இனவெறி அல்லது துஷ்பிரயோகம் போன்றவற்றால் ஏற்படக்கூடிய தீங்கு ஆகியவற்றிலிருந்து மாணவர்களைப் பாதுகாக்கும் சட்டப்பூர்வ கடமையும் அவர்களுக்கு உள்ளது. சில கல்வி முறைகளில், மாணவர்களின் ஒழுக்கத்திற்கு ஆசிரியர்கள் பொறுப்பாக இருக்கலாம்.
சான்றுகள்
பகுப்பு:கல்வி
ஆர். வேலூர் ஊராட்சி
'''ஆர். வேலூர் ஊராட்சி' (R. velur Gram Panchayat''), தமிழ்நாட்டின் திருப்பூர் மாவட்டத்தில் உள்ள எரிசனம்பட்டி வட்டாரத்தில் அமைந்துள்ளது. இந்த ஊராட்சி, மடத்துக்குளம் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1698 ஆகும். இவர்களில் பெண்கள் 840 பேரும் ஆண்கள் 858 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வோல்கோகிராத் மாகாணம்
வோல்கோகிராத் மாகாணம் (Volgograd Oblast, Волгогра́дская о́бласть, வோல்கோகிராத்ஸ்கயா ஓப்லஸ்த்) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிருவாக மையம் வோல்கோகிராத் நகராகும். மாகாணத்தின் மக்கள்தொகை 2,610,161 (2010 கணக்கெடுப்பு).
இம்மாகாணம் இசுத்தாலின்கிராத் மாகாணம் (Stalingrad Oblast, Сталинградская область) என 1936 டிசம்பர் 5 இல் நிறுவப்பட்டது. 1961 நவம்பர் 10 இல் இது தற்போதைய பெயரைப் பெற்றது.
புவியியல்
இம்மாகாணத்தில் எல்லையின் நீளம் 2,221.9 கிமீ ஆகும். இதன் எல்லைகளாக சராத்தவ், ரசுத்தோவ், அஸ்திரகான், வரனியோசு மாகாணங்களும், கால்மீக்கியா குடியரசும், கசக்ஸ்தானும் உள்ளன.
முதன்மை ஆறுகள்
(200 ஆறுகளுக்கு மேலாக உள்ளன)
மக்கள் வகைப்பாடு
2010 கணக்கெடுப்பின்படி, இம்மாகாணத்தின் மக்கள்தொகை 2,610,161 ஆகும். (7,500 பேரை விட அதிக மக்கள்தொகையைக் கொண்டுள்ள இனங்கள் மட்டும் காட்டப்பட்டுள்ளன.)
சமயம்
2012 அதிகாரபூர்வத் தரவுகளின்படி,, 54.5% உருசிய மரபுவழித் திருச்சபையைப் பின்பற்றுகிறார்கள். 4% பொதுக் கிறித்தவர்கள், 2% ஏனைய கிறித்தவர்கள், 3% முஸ்லிம்கள்.
மேற்கோள்கள்
பகுப்பு:உருசியாவின் மாகாணங்கள்
ஜெண்டயா
ஜெண்டயா (Zendaya) (பிறப்பு:செப்டம்பர் 1, 1996) என்பவர் அமெரிக்க நாட்டு நடிகை மற்றும் பாடகி ஆவார். இவர் ஆரம்பகாலத்தில் குழந்தை மாதிரியாகவும், நடனக் கலைஞராகவும் தனது வாழ்க்கையைத் தொடங்கினார். அதற்க்கு பிறகு 'ஷேக் இட் அப்' (2010-2013) என்ற டிஸ்னி தொலைக்காட்சி நிகழ்ச்சியில் 'ராக்கி புளூ' என்ற முக்கிய கதாபாத்திரத்தில் நடித்துள்ளார். 2017 ஆம் ஆண்டு மீநாயகன் திரைப்படனமான இசுபைடர்-மேன்: ஹோம்கம்மிங் மற்றும் இசுபைடர்-மேன்: பார் பிரம் ஹோம் (2019) போன்ற திரைப்படங்களில் நடித்துள்ளார்.
வெளி இணைப்புகள்
பகுப்பு:1996 பிறப்புகள் பகுப்பு:வாழும் நபர்கள் பகுப்பு:ஆப்பிரிக்க அமெரிக்க நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:அமெரிக்க பெண் பாடகர்கள் பகுப்பு:அமெரிக்க குழந்தை நட்சத்திரங்கள் பகுப்பு:அமெரிக்க குழந்தை பாடகர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க பாப் பாடகர்கள் பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க நிகழ்பட விளையாட்டு நடிகைகள் பகுப்பு:அமெரிக்க குரல் நடிகைகள் பகுப்பு:பாப் இசைக் கலைஞர்கள்
கீழச்சிவல்பட்டி ஊராட்சி
கீழச்சிவல்பட்டி ஊராட்சி (Keelasevalpatti Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சலோனி அஸ்வினி
சலோனி அஸ்வினி (பிறப்பு ஜூன் 1, 1977 ) இந்திய திரைப்படத்துறை நடிகையும், வடிவழகியும் ஆவார். இவருடைய இயற்பெயர் வந்தனா அஸ்வினி என்பதாகும். கல்லூரி படிப்பிற்கு பிறகு பல்வேறு தொலைக்காட்சி விளம்பரங்களில் வடிவழகியாக நடித்திருந்தார். இந்தியில் தில் பர்தேசி ஹோ காயா என்ற படத்தில் 2003 இல் நடித்தார். இவருக்கு எஸ்.எஸ் ராஜமௌலி இயக்கிய மரியாத ராமண்ணா திரைப்படம் புகழ்பெற்றுத் தந்தது.
வெளி இணைப்பு
பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:இந்திய நடிகைகள் பகுப்பு:1979 பிறப்புகள்
தன்வேதனைக்காட்சி
என்று வாயிற்காட்சி, மானதக்காட்சி, தன்வேதனைக்காட்சி, யோகக்காட்சி எனும் நால்வகைக் காட்சிகளைக் குறிப்பிடுகின்றது.
தன்வேதனைக் காட்சி நிலையில் காட்சியானது அகநிலைப்படுத்தப்பட்ட வகையில் அகச்செயற்பாடுகளைக் கண்டு கொள்ளும் தன்மைக்குரியதாகின்றது.
அடிக்குறிப்பு
பகுப்பு:உளவியல்
டேவிடு ஆசர்
'''டேவிடு ஜே. ஆசர்' (David J. Asher''; பிறப்பு: 1966, எடின்பர்கு) ஒரு பிரித்தானிய வானியலாளர் ஆவார். இவர் வட அயர்லாந்தில் உள்ள ஆர்மா வான்காணகத்தில் (பவாஒ குறிமுறை எண் 981) பணிபுரிகிறார்.
இவர் கேம்பிரிச்சுப் பல்கலைக்கழகத்தில் கணிதவியல் படித்தார். இவர் தன் முனைவர் பட்டத்தை ஆக்சுபோர்டு பல்கலைக்கழகத்தில் பெற்றார்.
இவர் இராபர்ட் மெக்நவுகுடன் இணைந்து விண்கல் ஆய்வு செய்து பெயர்பெற்றவர்.
இவர்கள் இருவரும் 1999 இலும் 2000 இலும் இலியோனைடிசு விண்கல் பொழிவின் உச்சம் நிகழ்நேரத்தைச் சரியாகவே கணித்தாலும் உச்சச் செறிவுகளைக் குறைத்தே மதிப்பிட்டனர்.
இராபர்ட் மெக்நவுகு 1992 இல் கண்டறிந்த செவ்வாய் கடப்பு சிறுகோள் 6564 ஆழ்சர் இவரது நினைவாகப் பெயரிடப்பட்டது.
வெளி இணைப்புகள்
பகுப்பு:1966 பிறப்புகள் பகுப்பு:பிரித்தானிய வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள்
பேய்க்காஞ்சி
பேய்க்காஞ்சி என்னும் துறைப் பாடல் புறநானூற்றுத் தொகுப்பில் ஒன்று உள்ளது. புறநானூறு 281 இது காஞ்சித்திணையின் துறை.
அடிக்குறிப்பு
பகுப்பு:புறநானூற்றுத் துறைகள்
எண்ணிம ரூபாய்
எண்ணிம ரூபாய் (e₹)  அல்லது டிஜிட்டல் ரூபாய் அல்லது eINR அல்லது E-ரூபாய் என்பது இந்திய ரூபாயின் அடையாள குறியாக்கம் செய்யப்பட்ட டிஜிட்டல் பதிப்பாகும், இது இந்திய ரிசர்வ் வங்கியால் (RBI) மத்திய வங்கி டிஜிட்டல் நாணயமாக (CBDC) வெளியிடப்படும். எண்ணிம ரூபாய் ஜனவரி 2017 இல் முன்மொழியப்பட்டது மற்றும் 2022-23 நிதியாண்டில் தொடங்கப்படும். டிஜிட்டல் ரூபாய் பிளாக்செயின் விநியோகிக்கப்பட்ட லெட்ஜர் தொழில்நுட்பத்தைப் பயன்படுத்துகிறது.
ரூபாய் நோட்டுகளைப் போலவே இதுவும் தனித்துவமாக அடையாளம் காணக்கூடியதாக இருக்கும் மற்றும் மத்திய வங்கியால் கட்டுப்படுத்தப்படும். இதனை நிர்வகிக்கும் பொறுப்பு ரிசர்வ் வங்கியிடம் உள்ளது. மக்களிடையை புழங்கவிடும் திட்டங்களில் நிகழ்நிலை(ஆன்லைன்) மற்றும் ஆஃப்லைன் அணுகலும் அடங்கும். நிதி நிறுவனங்களுக்கும், வங்கிகளுக்கும் இடையேயான வணிகப் பர்வர்த்தனைக்கு ரிசர்வ் வங்கி மொத்த விற்பனைக்கான டிஜிட்டல் ரூபாயையும் (e₹-W), நுகர்வோர் மற்றும் சிறு வணிகப் பரிவர்த்தனைகளுக்கு சில்லறை வணிகத்திற்கான டிஜிட்டல் ரூபாயையும் (e₹-R) அறிமுகப்படுத்தும். டிஜிட்டல் ரூபாயை நடைமுறைப்படுத்துவதன் மூலம், பொது மக்கள், வணிகங்கள், வங்கிகள் மற்றும் ரிசர்வ் வங்கி ஆகியோர் சுமக்கும் ₹49,848,000,000 மதிப்பிலான நாணயத்தின் மீதான பாதுகாப்பு அச்சிடும் செலவை அகற்றுவதை நோக்கமாகக் கொண்டுள்ளது.
வெளி இணைப்புகள்
இந்திய ரிசர்வ் வங்கி:
நிதி அமைச்சகம்:
குறிப்புகள்
பகுப்பு:இந்திய நாணயங்கள்
துணங்கைக் கூத்து
துணங்கைக் கூத்து என்பது பண்டைத் தமிழகத்தில் மகளிர் ஆடிய ஒரு ஆடல் வடிவம் ஆகும். பெண்கள் பலர் கூடிக் கை கோர்த்து ஆடும் கூத்து இது. இளம் பெண்கள் இறை வழிபாட்டோடு தொடர்புடையதாக இதனை ஆடியிருக்கலாம் என்று கருதப்படுகின்றது. இசையோடு கூடி அதற்கு அமைவாகவே இவ்வாடல் இடம்பெற்றது என்பதைப் பழந்தமிழ் நூல் சான்றுகள் காட்டுகின்றன.
தமிழ் இலக்கியங்களில் துணங்கை பற்றிய குறிப்புகள்
தாம் உம் பிறர் உம் உளர் போல் சேறல் முழவு இமிழ் துணங்கை தூங்கும் விழவின் யான் அவண் வாரா மாறு ஏ வரின் ஏ வான் இடை தணந்ததன் தலை உம் நீ தளர் இயல் அவரொடு துணங்கையாய் என வந்த கவ்வையின் கடப்பு அன்று ஓ ஒளி பூத்த நுதலாரோடு ஓர் அணி பொலிந்த நின்
நினக்கு ஒத்த நல்லாரை நெடு நகர் தந்து நின் தமர் பாடும் துணங்கை உள் அரவம் வந்து எடுப்பும் ஏ வாராய் நீ துறத்தலின் வருந்திய எமக்கு ஆங்கு ஏ
முன் அடி பணிந்து எம்மை உணர்த்திய வருதி மன் நிரை தொடி நல்லவர் துணங்கை உள் தலை கொள்ள கரை இடை கிழிந்த நின் காழகம் வந்து உரையா கால் மள்ளர் குழீஇய விழவினான் உம் மகளிர் தழீஇய துணங்கையான் உம் யாண்டு உம் காணேன் மாண் தக்கோனை
வணங்கு இறை பணை தோள் எல் வளை மகளிர் துணங்கை நாள் உம் வந்தன அ வரை கண் பொர மற்று அதன் கண் அவர்
இவற்றையும் பார்க்கவும்
பகுப்பு:கூத்து பகுப்பு:வழக்கில் இல்லா தமிழர் கலைகள்
கணிக்கும் மரபணு
மரபணு இருப்பிடம் அறிதல் (gene location)
ஆய்வாளர்கள் இம் மரபணுவை மற்ற ஒரு மரபணுவின் ஒரு முனையோடு (புரதத்தின் அமினோ அல்லது கார்போக்சி முனையோடு)    பிணைத்து (fusion) வடிவாக்கம் செய்வார்கள். பின் இந்த பரப்பி (வெக்டார்), உள்-செலுத்துதல் என்ற முறையில் உயிரினத்தின் கலத்தில் அல்லது தாவர இலையில் உள்-தள்ளப்படும். தாவங்களில் இம்முறைக்கு மாற்றி அமைக்கப்பட்ட அக்ரோபக்டேரியம் (Agrobacteriam) பயன்படுத்த படுகிறது.இம்முறையில் ஒரு மரபணு  எவ்விடத்தில் வெளிபடுகின்றன (உட்கரு அல்லது சைடோப்லசம், gene location)  என்பதை அறிந்து கொள்ளலாம். பொதுவாக இவைகள் நிறங்களை வெளிபடுத்த கூடிய அல்லது மிளிரும் (glowing)  புரதமாக இருக்கும்.
ஊக்கம்/ மட்டுப்படுத்தல் (on/off) வினை
தற்காலத்தில் கணிக்கும் மரபணுவை பயன்படுத்தி, ஒரு மரபணுவோ அல்லது சிறு, குறு ஆர்.என்.எ க்களோ ஒரு குறிப்பிட்ட மரபணுவை ஊக்குவிக்கும் அல்லது மட்டுப்படுத்தும் நிகழ்வுக்கு உட்படுத்துகிறதா என அறிய தருகிறது. கணிக்கும் மரபணுவின் வெளிபாடு மிகையாக இருந்தால், ஊக்குவிக்கின்றது என காணலாம். வெளிபாடு குறைவாக இருந்தால், மட்டுபடுத்துகிறது என நாம் அறியலாம்.
தொடரிகள் ஆய்வுகள் (gene promoters study)
கணிக்கும் மரபணுவை பயன்படுத்தி மரபணு தொடரிகள் (தொடரி) (gene promoter)தொடரியாக செயல்படுகிறதா? இல்லையா என காணலாம். மேலும் ஒரு மரபணு தொடரியின் வீரியம் (promoter strength) எப்படி பட்டது என்பதை அறியலாம்.
தேர்ந்தெடுக்கும் முகவர் (selectable markers)
ஒரு மரபணு உயிர்னத்தில் சென்று இணைந்து உள்ளதா? இல்லையா என அறியவும் ஆய்வாளர்கள் இவைகளை பயன்படுத்துகிறார்கள். அதனால் இவைகளை தேர்ந்தெடுக்கும் முகவர் (selectable markers) எனவும் அழைக்கலாம்.விலங்கு கலத்திலோ அல்லது தாவர கலத்தில் நடைபெறும் உள்-செலுத்துதல் முறைகள் (transfection, Agroinfection, infiltration) ஒழுங்காக நடைபெறுகிறதா? இல்லையா என காணலாம்.
பச்சை மிளிரும் புரதம் (Green Fluorescent  protein)
பச்சை மிளிரும் புரதம் குடை நுங்குமீன் என்னும் ஒரு கடல் வாழ் உயிரினத்தில் (jelly fish)  இருந்து கண்டுபிடிக்கப்பட்ட முதல் கணிக்கும் மரபணு (ரிபோர்டர் மரபணு) ஆகும். பிற்காலத்தில் இவ் மரபணுவில் பல பிறழ்வுகள் (mutation) தூண்டியூட்டப்பட்டு, மஞ்சள் மற்றும் நீல நிற மினுக்கும் புரதம் (yellow and Cyan Fluorescent  protein) உருவாக்கப்பட்டன. தற்காலத்தில் செயற்கையான சிகப்பு மினுக்கும் புரதம் (Red Fluorescent protein) நடைமுறையில் உள்ளது.
௨. Lac Z மரபணு, இவை நீல நிறங்களை கொடுக்கும். இம்முறைக்கு பீட்ட கேலக்டோசிடசு (beta-galactosidase) என்ற நொதி மற்றும் எக்ஃசு-கா'ல் (X-Gal) என்ற பொருளும் பயன்படுகின்றன.
இப்பொருள் பீட்ட கேலக்டோசிடசுயால் இரண்டாக உடைக்கப்படும். அவ்வாறு இரு பிளவாக வரும் வினை விளை பொருள் பல்கலங்களுக்கு (colony) நீல நிறத்தை கொடுக்க வல்லன.
௩. மின்மினிப் பூச்சியின் லூசிபெரேசு (Fire-fly luciferase) :
மின்மினிப் பூச்சியின் மிளிரும் மரபணு பிரிக்கப்பட்டு, அவையும் ஒரு கணிக்கும்  மரபணு ஆக பயன்படுத்த படுகிறது. லூசிப்பெரேசு என்பது ஒளிரும் நொதியம் எனப்பெருள்படுவது (lucifer = ஒளி-தாங்கி < ஒளிதருவது].
ரெனிலா லூசிபெரேசு (Renila luciferase) :
ரெனிலா லூசிபெரேசு, தூண்டப்பட்டால் உயிர்வேதி ஒளிர்வு தரும் ஒரு கடல் வாழ் பான்சி (Sea Pansy) என்னும் உயிரினத்தில் இருந்து பிரிக்கப்பட்டுள்ளது. இவையும், மின்மினிப் பூச்சியின் லூசிபெரேசும் இணைந்து இரு- லூசிபெரேசு முறை (dual luciferase assay) புதிய முறையாக மூலக்கூறு உயிரியலில் அறிமுகம் செய்யப்பட்டுள்ளது.
மேலும் பச்சை, மஞ்சள் மற்றும் நீல மிளிரும் புரதம், புரதங்களிடையே ஏற்படும் பிணைவு (Protein-protein interaction) காணவும் பயன்படுகிறது. எடுத்துக்காட்டாக ஒளிர்வின் நிறைதுணை இணைவு முறை  (BiFC = Bimolecular florescent complementation assay),  அல்லது ஒத்ததிர்வு ஒளிர்வு ஆற்றல் கடத்து முறை (Fluorescence Resonance energy Transfer) ஆகியவற்றைச் சுட்டலாம்.
கலைச்சொற்கள்
கணிக்கும் மரபணு-Reporter gene
பச்சை மிளிரும் புரதம்-Green Fluorescent protein
மஞ்சள் மிளிரும் புரதம்- Yellow Fluorescent Protein
நீல மிளிரும் புரதம்- Cyan Fluorescent Protein
சிகப்பு மிளிரும் புரதம்- Red Fluorescent Protein
மின்மினி ஒளிர்நொதி- Firefly luciferase
வெளி இணைப்புகள்
பகுப்பு:உயிரியல் பகுப்பு:மூலக்கூற்று உயிரியல் பகுப்பு:மரபியல்
பிரத்தியட்சம்
பிரத்தியட்சம் என்பது தமிழில் காட்சியளவை அல்லது புலக்காட்சி என வழங்கப்படுகின்றது. பிரத்தி+அக்ச அல்லது பிரத்தி+அக்சி எனப் பகுத்து புலனுறுப்புக்கு முன்னதாக அல்லது கண் முதலான புலன்களுக்கு முன்னதாக எனப் பொருள்சுட்டும் வகையில் அமைகின்றது.
பொதுவாக கண் முதலான ஐம்புலன்களாலும் பெறப்படும் அறிவு புலக்காட்சி எனப்படும். எனினும் இந்திய தத்துவங்களிடையே காட்சி பற்றிய வரைவிலக்கணப்படுத்தலில் வேறுபாடுகள் காணப்படுகின்றன.
சிவஞானசித்தியார் காட்சி பற்றிய வரைவிலக்கணப்படுத்தலில் "மாசறு காட்சியை யந்திரிவின்றி விகற்பமுன்ன ஆசற வறிவதாகும்" என்று, நேரே அறிவதுடன் ஐயம், திரிபு, விகற்பம் ஆகியன இல்லாது அறிகின்ற அறிவே காட்சி எனக்கூறுகின்றமை குறிப்பிடத்தக்கதாகும்.
உசாவலுக்குதவியவை
பகுப்பு:சைவ சித்தாந்தம் பகுப்பு:இந்துத் தத்துவங்கள்
உமிழ் நிறமாலை
தனிமம் அல்லது சேர்மம் ஒன்றின் அணு நிறமாலை (Atomic spectrum)அல்லது உமிழ் நிறமாலை அல்லது வெளியிடு நிறமாலை (emission spectrum) என்பது அணு ஒன்றின் இலத்திரன்கள் உயர் ஆற்றல் நிலையில் இருந்து தாழ் ஆற்றல் நிலைக்கு மாறும் போது வெளிவிடப்படும் மின்காந்த அலைகளின் அதிர்வெண்களின் நிறமாலை ஆகும். இது தனிமங்களின் அணுக்கள் கிளர்ந்த நிலையிலுள்ள போது கொடுக்கின்ற நிறமாலையாகும். வெளிவிடப்படும் ஒளியணுவின் ஆற்றல் இரு நிலைகளுக்கும் இடைப்பட்ட ஆற்றல் வேறுபாட்டிற்கு சமன் ஆகும். ஒவ்வொரு அணுவிற்கும் பல இயன்ற மின்னணு மாறுநிலைகள் (electron transitions) காணப்படுகின்றன. ஒவ்வொன்றும் ஒரு குறிப்பிட்ட ஆற்றல் வேறுபாட்டைக் கொண்டிருக்கும். இவ்வாறு பெறப்பட்ட பல்வேறு மாறுநிலைகளும் வெவ்வேறு கதிர்வீச்சு அலைநீளங்களைக் கொண்டிருக்கும். இவை ஒரு உமிழ் நிறமாலையாகப் பெறப்படும். ஒவ்வொரு தனிமத்தினதும் உமிழ் நிறமாலையும் வெவ்வேறானவை. எனவே, நிறமாலையியல் மூலம் தெரியாத ஒரு சேர்மத்தின் தனிமங்களைக் கண்டறிய முடியும். இத்தகைய நிறமாலையில் பல்வேறு அலை நீளங்களும் பல நிறங்களாக தனித்தனி கோடுகளாகத் தோன்றும். எனவே இந்த நிறமாலை வரி நிறமாலை (Line spectrum) எனப்படும். பல வழிகளில் அணு நிறமாலையினைப் பெறலாம்
பகுப்பு:நிறமாலையியல் பகுப்பு:அணுக்கருவியல் பகுப்பு:துகள் இயற்பியல் பகுப்பு:பகுப்பாய்வு வேதியியல் பகுப்பு:அணு இயற்பியல் பகுப்பு:இயற்பியல் கோட்பாடுகள்
குஜிலி இலக்கியம்
குஜிலி இலக்கியம் என்பது நாட்டார் மக்களால் செய்திகளை பாடலாக கூறிய வழமையாகும். இந்த இலக்கிய முறை 19 ஆம் நூற்றாண்டின் பின்பகுதியிலிருந்து 20 ஆம் நூற்றாண்டின் நடுப்பகுதிவரை மிகப் பரவலாக இருந்தது. இந்த குஜிலி இலக்கியத்தினை வலுவான செய்தி ஊடகமாக இலக்கியவாளர்கள் விவரிக்கின்றனர். இன்றைய புதுக்கவிதையைப் போன்றும் கானா பாடல்களைப் போன்றும் குஜிலி பாடல்களானது தனி பாணியில் அமைந்த இலக்கியமாகவே இருந்துள்ளது.
தமிழ், மலையாளம் போன்ற மொழிகளில் குஜிலி பாடல்கள் பாடப்பட்டன. எந்தப் பொருள் புதிதாக அறிமுகமானாலும் அதைப் பற்றிப் பாட்டாக எழுதி இருக்கிறார்கள். இப்பாடல்களில் நடப்பு நிகழ்வுகள் குறித்து சுடச்சுட விரிவான விளக்கத்துடன், அதன் பின் நடந்தமை குறித்தும் பாடப்பட்டுள்ளது. இவைதவிற பாடலாசிரியர், காலம் போன்றவையும் இடம்பெற்றிருந்தன.
சொல்லிலக்கணம்
குஜிலி என்ற பெயர் குச்சிலி என்ற பெயரிலிருந்து திரிபாக வந்ததாகும். சென்னை பிராட்வே பகுதியில் குச்சிலிக் கடைத்தெரு எனுமிடத்தில் பாடல்களை பாடி நூல்களை வெளியிட்டு விற்பனை செய்து வந்தார்கள். குச்சிலி புத்தகங்கள் என்பது மருவி குஜிலி புத்தகங்கள் என வழங்கப்பட்டது.
காலம்
19ம் நூற்றாண்டு பின்பகுதியிலிருந்து 20ம் நூற்றாண்டு நடுப்பகுதி வரை.
வெளி இணைப்புகள்
பகுப்பு:இலக்கிய வகைகள் பகுப்பு:நாட்டுப்புறக் கலைகள்
குடிதாங்கிசேரி கூத்தபெருமாள் அய்யனார் மற்றும் குளுந்தாளம்மன் கோயில்
குடிதாங்கிசேரி கூத்தபெருமாள் அய்யனார் மற்றும் குளுந்தாளம்மன் கோயில் தமிழ்நாட்டில் திருவாரூர் மாவட்டம், குடிதாங்கிசேரி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மறைசெய்தியியல்
மறைகுறியீட்டியல் (கிரிப்டோகிராபி) மட்டும் கொண்டிருப்பதைத் தாண்டி மறைசெய்தியியலின் அனுகூலம் என்னவென்றால், அந்த செய்திகள் கவனத்தைக் கவர்வதாய் இருக்காது. குறியீடாக்கப்பட்டிருப்பது பார்வைக்கு வெளிப்படையாய் புலப்படும் சமயத்தில், அது எவ்வளவு தான் உடைக்க முடியாததாய் இருந்தாலும், சந்தேகத்தை நிச்சயமாய்க் கிளப்பும் என்பதோடு குறியீடாக்கம் சட்டவிரோதமாக இருக்கும் நாடுகளில் அவை தானாகவே குற்றமிழைத்தாகி விடும். எனவே, மறைகுறியீட்டியல் (கிரிப்டோகிராபி) என்பது ஒரு செய்தியின் உள்ளடக்கத்தைப் பாதுகாக்கிற அதே சமயத்தில், மறைசெய்தியியல் செய்திகள் மற்றும் தொடர்பு கொள்ளும் நபர்கள் இரண்டையுமே பாதுகாக்கிறது என்று கூறலாம்.
கணினிக் கோப்புகளுக்குள் தகவல்களை மறைத்து வைப்பதும் மறைசெய்தியியலில் அடங்கியதாகும். எண்மருவி மறைசெய்தியியலில், மின்னணு தகவல்தொடர்பில் ஒரு ஆவணக் கோப்பு, படக் கோப்பு, நிரல் அல்லது நெறிமுறை போன்ற ஒரு போக்குவரத்து அடுக்குக்குள்ளாக ஸ்டிகனோகிராபி குறிமுறைகள் இருக்கலாம். மீடியா கோப்புகள், அவற்றின் பெரிய அளவுகளின் காரணமாக, மறைசெய்தியியல் கடத்தலுக்கு மிக உகந்தவையாக இருக்கின்றன. ஒரு எளிய உதாரணமாக, ஒரு வழக்கமான படக் கோப்பினைக் கொண்டு துவங்கும் ஒருவர், அதில் ஒவ்வொரு 100வது பிக்சலையும் ஒரு எழுத்தைக் குறிக்கும் வகையில் திருத்த முடியும். இதற்கென கவனித்துப் பார்க்காத ஒருவரைத் தவிர மற்றவர்களுக்கு இந்த வித்தியாசம் சாதாரணமாய்க் கண்டுபிடிக்க முடியாத அளவுக்கு மிக நுட்பமானதாய் இருக்கும்.
புராதன மறைசெய்தியியல்:
மறைசெய்தியியலின் முதல் பதிவு பெற்ற பயன்பாடுகள் கிமு 440 காலத்திலேயே துவங்கி விட்டன. ஹெரோடோடஸ் தனது தி ஹிஸ்டரிஸ் ஆஃப் ஹெரோடோடஸ் படைப்பில் மறைசெய்தியியலின் இரண்டு உதாரணங்களைக் குறிப்பிடுகிறார். கிரீஸ் தாக்குதலைச் சந்திக்க இருப்பதைக் குறித்து டெமாராடஸ் ஒரு எச்சரிக்கை அனுப்பினார். ஒரு மெழுகுப் பலகையில் அதன் பரப்பில் மெழுகு பூசப்படும் முன்னதாக அந்த பலகையில் நேரடியாய் செய்தியை எழுதியிருந்தார். மெழுகுப் பலகைகள் அக்காலத்தில் அழித்து மீண்டும் பயன்படுத்தும் எழுது பரப்புகளாக பொதுவான பயன்பாட்டில் இருந்தன; சிலசமயங்களில் சுருக்கெழுத்துக்கும் பயன்பட்டன. இன்னொரு பழங்கால உதாரணம் ஹிஸ்டியேயஸ், தனது மிகவும் நம்பகமான அடிமையின் தலையை மொட்டையடித்து அதில் செய்தியை பச்சை குத்தி விடுவார். அந்த அடிமைக்கு முடி வளர்ந்ததும், அந்த செய்தி மறைந்திருப்பதாய் ஆகி விடும். பெர்சியர்களுக்கு எதிரான ஒரு கலகத்தைத் தூண்டும் நோக்கத்தோடு அவர் இதனைச் செய்தார்.